બહોળા-સમાજ અને વૈવિધ્ય યુક્ત કલ્ચર સાથે સતત સંપર્કમાં રહી અને રોજિંદુ કાર્ય કરો અને તેમના સેન્ટિમેન્ટને તેમના જમીની-વિચારધારા સાથે તમે જોડો… પછી જે નવો રંગ-બિરંગી મિત્રતા ભર્યો સમાજ જે કોઈપણ જાતપાત વગર રચાય છે તેમાં રહેવું અને કલ્ચર તથા વૈચારિક-મૂળતો આદાન-પ્રદાન કરવામાં ગજબનો આનંદ રહેલો છે… અને જ્યારે તમે રચનાત્મક કર્યો માટેની ટીમ સાથે રહો ત્યારે આલ્હાદક રહે છે…જ્યાં, ભાષા કે ધર્મના કોઈ બંધન નથી હોતા… આ વાત ફક્ત “મન-ને-સારું” લાગે એટલા માટે નથી કરતો પણ નખશીખ જાત અનુભવે રહ્યો છું… અમે મુંબઈનાં “ગુજરાતી” વિસ્તારમાં હમેશાં ઘર લેવાનું ટાળ્યું હતું… કારણકે જે નાત-જાત વગરના મિક્સ-મેટ્રો-કોસ્મો કલ્ચરમાં ભળીને રહેવાની મઝા છે…તે એક-જેવા સમૂહમાં રહેવાની મઝા નથી-જ-નથી…જ્યાં ભેદભાવ અને તેવી ભેદની ભાવનામક્તા ફક્ત પ્રારંભિક અનુભવાય છે… તેવું મારો છેલ્લા 30-વર્ષનો અનુભવ કહે છે…